CELEX: 22004D0160
Language: lt
Date: 1099008000000
Title: 2004 m. spalio 29 d. EEE jungtinio komiteto sprendimas Nr. 160/2004, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

21.4.2005   
            
            
               LT
            
            
               Europos Sąjungos oficialusis leidinys
            
            
               L 102/45
            
         
      EEE JUNGTINIO KOMITETO SPRENDIMAS
   
   Nr. 160/2004
   2004 m. spalio 29 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą, iš dalies pakeistą Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2004 m. birželio 8 d. EEE jungtinio komiteto sprendimu Nr. 90/2004 (1).
            
         
               (2)
            
            
               Tikslinga išplėsti Susitarimo Susitariančiųjų Šalių bendradarbiavimą, įtraukiant 2004 m. balandžio 21 d. Europos Parlamento ir Tarybos sprendimą Nr. 803/2004/EB, nustatantį Bendrijos veiksmų programą (2004–2008 m.), skirtą prevencijos priemonėms kovojant su smurtu prieš vaikus, jaunimą bei moteris ir aukų bei rizikos grupių apsaugai (Daphne II programa) (2).
            
         
               (3)
            
            
               Todėl Susitarimo 31 protokolas turėtų būti iš dalies pakeistas, kad šis išplėstas bendradarbiavimas įsigaliotų nuo 2004 m. sausio 1 d.,
            
         NUSPRENDĖ:
   1 straipsnis
   Susitarimo 31 protokolo 5 straipsnis iš dalies keičiamas taip:
   
               1.
            
            
               5 dalis pakeičiama taip:
               
                           „5.
                        
                        
                           ELPA valstybės 8 dalies pirmosiose dviejose įtraukose nurodytose Bendrijos programose ir veiksmuose dalyvauja nuo 1996 m. sausio 1 d., trečiojoje įtraukoje nurodytoje programoje – nuo 2000 m. sausio 1 d., ketvirtojoje įtraukoje minimoje programoje – nuo 2001 m. sausio 1 d., penktojoje ir šeštojoje įtraukose minimose programose – nuo 2002 m. sausio 1 d. ir septintojoje bei aštuntojoje įtraukose minimose programose – nuo 2004 m. sausio 1 d.“
                        
                     
         
               2.
            
            
               8 dalis papildoma šia įtrauka:
               
                           „—
                        
                        
                           
                              32004 D 0803: 2004 m. balandžio 21 d. Europos Parlamento ir Tarybos sprendimas Nr. 803/2004/EB, nustatantis Bendrijos veiksmų programą (2004–2008 m.), skirtą prevencijos priemonėms kovojant su smurtu prieš vaikus, jaunimą bei moteris ir aukų bei rizikos grupių apsaugai (Daphne II programa) (OL L 143, 2004 4 30, p. 1).“
                        
                     
         2 straipsnis
   Šis sprendimas įsigalioja dieną, kurią EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį. (3)
   
   Šis sprendimas taikomas nuo 2004 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. spalio 29 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 349, 2004 11 25, p. 52.
   
      (2)  OL L 143, 2004 4 30, p. 1.
   
      (3)  Konstitucinės nuostatos nenurodytos.